जज पर दाखिल होगी चार्जशीट, राष्ट्रपति की मंजूरी  
सीबीआई ने जस्टिस निर्मल यादव के ख़िलाफ़ चार्जशीट दायर करने की इजाज़त मांगी थी। राष्ट्रपति ने सीबीआई की अर्जी को मंजूरी दे दी है।
पंजाब और हरियाणा हाई कोर्ट की पूर्व जज और उत्तराखंड हाई कोर्ट की जज निर्मल यादव के खिलाफ़ चार्जशीट दायर करने की अर्जी को राष्ट्रपति ने मंजूरी दे दी है। सीबीआई ने जस्टिस निर्मल यादव के ख़िलाफ़ चार्जशीट दायर करने की इजाज़त मांगी थी। यह मामला अगस्त 2008 का है।   पंजाब और हरियाणा हाईकोर्ट की एक जज निर्मलजीत कौर के घर पर 15 लाख रुपये कैश पहुंचे। निमर्लजीत कौर ने इसके ख़िलाफ़ पुलिस में शिकायत की। जांच करने पर पता चला कि ये पैसे जस्टिस निर्मल यादव के लिए भेजे गए थे। ये पैसे रिश्वत के तौर पर भेजे जाने का आरोप है। जस्टिस निर्मल यादव इस वक्त उत्तराखंड हाई कोर्ट की जज हैं।